cyanic-selkie/wikianc huggingface dataset:
Ատորվաստատին
Հատուկ ցուցումներ
Հայտնի են հղիության I եռամսյակում գտվող կանանց մոտ լովաստատինի (ՀՄԳ–ԿոԱ ռեդուտկազի ընկճող) և դեքստրոամֆետամինի զուգակցված կիրառման հետևանքով ոսկրային դեֆետկով, շնչափող–կերակրափողային խուղակով, հետանցքի աթրեզիայով ծնված երեխաների դեպքեր։ Թերապիայի ընթացքում, երբ հաստատվում է հղիություն, դեղորայքի կիրառումն անհրաժեշտ է անհապաղ դադարեցնել, իսկ պացիենտը պետք է տեղեկացվի պտղի վնասման պոտենցիալ ռիսկի մասին։ Կրծքի կաթ դեղորայքի թափանցման մասին տվյալներ չկան, սակայն, առնետների վրա փորձը ցույց է տվել, որ ատորվաստատինը կերակրող կենդանիների մոտ թափանցում է կրծքի կաթ (կրծքի կաթում կոնցենտրացիան հասնում է մինչև 50% արյան պլազմայում եղած կոնցենտրացիայից)։
Վերահսկվող կլինիկական հետազոտությունները 6 ամսվա ընթացքում 10–17 տարեկան երեխաների մոտ (ներառված են տղաները և դաշտանային ցիկլ ունեցող աղջիկները), որոնք ունեն ընտանեկան հոմոզիգոտ հիպերխոլեսթերինեմիա, ցույց է տվել տղաների մոտ աճման արագության, սեռական հասունացման և աղջիկների մոտ դաշտանային ցիկլի տևողության վրա ազդեցության բացակայություն։ Չվերահսկվող հետազոտություններում 9 տարեկանից բարձր 8 երեխաների մոտ, ովքեր ունեն ընտանեկան հոմոզիգոտ հիպերխոլեսթերինեմիա, 80մգ/օր դեղաչափի կիրառումը 1 տարվա ընթացքում անբարենպաստ ազդեցություն չի հայտնաբերել։ Երեխաների մոտ լավ վերահսկվող հետազոտություններ (այդ թվում՝ մինչև 10 տարեկան երեխաներ) չեն կատարվել, 20մգ–ից ավել դեղաչափի անվտանգությունը և էֆեկտիվությունը հստակեցված չեն։
Փոխազդեցություն
Ցիկլոսպորինի, ֆիբրատների, էրիթրոմիցինի, կլարիթրոմիցինի, իմունոճնշիչների, հակասնկային դեղամիջոցների (ազոլեների խմբին պատկանող) և նիկոտինամիդի միաժամանակյա նշանակման դեպքում դիտվում է արյան պլազմայում ատորվաստինի մակարդակի աճ, ինչը մեծացնում է միոպաթիայի առաջացման ռիսկը։ Անտացիդներն իջեցնում են կոնցենտրացիան 35%–ով (ազդեցությունը ՑԽԿՊ–ի վրա չի փոխվել)։ Ատորվաստատինի միաժամանակյա կիրառումը պրոտեազների ընկճողների հետ, որոնք հայտնի են ինչպես ցիտոքրոմ CYP3A4 ընկճողներ, ուղկցվում է արյան պլազմայում ատորվաստատնի կոնցենտրացիայի աճով (էրիթոմիցինի միաժամանակյա կիրառման դեպքում ատորվաստատինի Cmax–ն աճում է 40%–ով)։
Դիգոքսինի և ատորվաստատինի գուգակցված կիրառումը 80մգ/օր դեղաչափով մեծացնում է դիգոքսինի կոնցենտրացիան 20%–ով։ Մեծանում է ներքին ընդունման հակաբեղմանվորիչների կոնցենտրացիան արյան պլազմայում (80մգ/օր ատորվաստատինի կիրառման դեպքում), որոնք իրենց կազմում պարունակում են նորէթիստերոն 30%–ով և էթինիլէստրադիոլ 20%–ով համապատսխանաբար։ Կոլեստիպոլի հետ զուգակցման դեպքում հիպոլիպիդեմիկ ազդեցությունը գերազանցում է դեղամիջոցներից յուրաքանչյուրի առանձին կիրառման ժամանակ դիտվող ազդեցությունը, չնայած նրան, որ դիտվում է ատորվաստատինի 25%–ով կոնցենտրացիայի իջեցում կոլեստիպոլի միաժամանակյա կիրռաման դեպքում։ Այնպիսի դեղամիջոցների հետ միաժամանակյա օգտագործումը, որոնք իջեցնում են էնդոգեն ստերոիդ հորմոնների մակարդակը (այդ թվում՝ ցիմետիդին, կետոկոնազոլ, սպիրոնոլակտոն), մեծանում է էնդոգեն ստերոիդ հորմոնների իջեցման ռիսկը (հարկ է կիրառել զգուշությամբ)։
Արտաքին հղումներ
Կատեգորիա:Պիրոլներ Կատեգորիա:Ֆտորօրգանական միացություններ Կատեգորիա:Կարբոնային թթուների ամիդներ Կատեգորիա:Օքսիդաթթուներ
Լեգիա ՖԱ
Լեգիա Վարշավա (լեհ.՝ Legia Warszawa), լեհական ֆուտբոլային ակումբ Վարշավայից։ Լեգիան Լեհաստանի ամենահաջողակ ֆուտբոլային ակումբներից է։ Իր պատմության մեջ ակումբը 12 անգամ հաղթել է Լեհաստանի առաջնությունը, ռեկորդային 18 անգամ՝ Լեհաստանի գավաթը և 4 անգամ՝ Լեհաստանի սուպերգավաթը։ Տնային խաղերն անցկացնում է Յուզեֆ Պիլսուդսկու անվան Լեհական զորքի մարզադաշտում։
Լեգիան հիմնվել է 1916 թվականի մարտի 5-ից 15-ը ընկած ժամանակահատվածում որպես Առաջին աշխարհամարտի արևելյան ռազմաճակատում լեհական զորքի գլխավոր ֆուտբոլային ակումբ։ Պատերազմից հետո՝ 1920 թվականի մարտի 14-ին թիմը վերսկսեց գործունեությունը Վարշավայի մի սպայերի խաղատանը որպես Wojskowy Klub Sportowy Warszawa: Այն վերանվանվեց Լեգիա 1923 թվականին՝ տեղական Կորոնա ակումբի հետ միանալուց հետո։ Լեգիան դարձավ լեհական բանակի պաշտոնական ֆուտբոլային ակումբը՝ կոչվելով «Wojskowy Klub Sportowy Legia Warszawa»։
Մինչև 2004 թվականի ապրիլի 8-ին Լեգիան պատկանում էր Pol-Mot հոլդինգին, իսկ 2004 թվականի ապրիլի 8-ից 2014 թվականի հունվարի 9-ը՝ ԶԼՄ-ների համախմբություն ITI Group-ին։ Ներկայումս թիմի տերերն են Դարիուս Միոդուսկին (60%), Բոգուսլավ Լեսնոդորսկին (20%) և Մասիեյ Վանձելը (20%)։ Վերջինս նաև ակումբի նախագահն է։
Արտաքին հղումներ
Կատեգորիա:Վարշավա Կատեգորիա:1916 հիմնադրումներ
Մարտա Կուզմա
Մարտա Կուզմա (Marta Kuzma, ), ուկրաինական ծագմամբ ամերիկացի արվեստագետ և թանգարանի վարիչ, Ստոկհոլմ Արվեստների թագավորական ակադեմիայի ռեկտոր։ 2016 թվականին հայտարարվել է, որ Մարտա Կուզման դառնալու է Եյլի արվեստների դպրոցի դեկան։
Կենսագրություն
Մարտա Կուզման ծնվել է 1964 թվականի հունիսի 21-ին ԱՄՆ Նյու Ջերսի նահանգի Պասաիկ քաղաքում՝ ուկրաինացու ընտանիքում։ Նրա մայրը ծնվել է Արևմտյան Ուկրաինայում, հասակ է առել Ինսբրուքում, իսկ Երկրորդ համաշխարհային պատերազմից հետո տեղփոխվել է ԱՄՆ ։ Մարտա Կուզման հասակ է առել Նյու Յորքի մերձակայքում գտնվող Մորիսթաուն քաղաքում ։ 1986 թվականին Մարտա Կուզման ավարտել է Նյու Յորքի Կոլումբիայի համալսարան Բերնարդ քոլեջը՝ ստանալով արվեստի պատմության ու քաղտնտեսագիտության բակալավրի կոչում։ Աշխատել է մի շարք ոչ առևտրային կազմակերպություններում, ինչպիսիք են Աիսական միությունը (Asia Society, Նյու Յորք), Ամերիկայի արվեստների ֆեդերացիան (American Federation of Arts) և Լուսանկարչության միջազգային կենտրոնը (International Center of Photography) Նյու Յորքում։ Վերջին կազմակերպությունում Մարտա Կուզման եղել է միջազգային ցուցահանդեսների ծրագրի պատասխանատուն ։
1992 թվականի դեկտեմբերին Մարտա Կուզման մեկնել է Կիև, որտեղ 1994 թվականի ամռանը դարձել է Ջորջ Սորոսի Ժամանակակից արվեստի կենտրոնի առաջին տնօրենը ։ Նրա հայտնի նախագծերից է «Ալքիմիական կապիտուլյացիա» արտ-նախագիծը, որ անցկացվել է Սևաստոպոլում՝ Ուկրաինայի ռազմածովային նավատորմի «Սլավուտիչ» ֆլագմանի տախտակամածին ։ 1997 թվականին Սորոսի կենտրոնի տնօրեն է դարձել Եժի Օնուխը, իսկ Մարտա Կուզման դարձել է պատկերասրահների ծրագրի ղեկավար ։ 1999-2001 թվականներին Մարտա Կուզման Վաշինգտոնում եղել է տեղի նկարիչների աջակցող Washington Project for the Arts կազմակերպության արտ-տնօրեն։ 2002 թվականին նա Լոնդոնում ավարտել է Միդլսեկսի համալսարանը՝ ստանալով գեղագիտության ու արվեստի տեսության մագիստրոսի կոչում։ 2004 թվականին Մասիմիլիանո Ջիոնիի հետ Մարտա Կուզման եղել է Իսպանիայի Սան Սեբաստիան քաղաքում կայացած «Մանիֆեստ 5» բիենալեի ղեկավար ։
2005-2013 թվականներին Մարտա Կուզման գլխավորել է Office for Contemporary Art Norway հիմնադրամը Օսլոյում։ 2009 թվականին նա Վենետիկի բիենալեում եղել է Սկանդինավյան տաղավարի պատասխանատուն և Դանիայի ու Նորվեգիայի միջև վարել է բանակցություններ, որոնց արդյունքում բիենալեում ներկայացվել է Էլմգրին և և Դրագսետ ցուցահահանդեսը երկու տաղավարերից։ 2009 թվականին Մարտա Կուզման եղել է Վենետիկի Ճարտարապետության ինստիտուտի հրավիրյալ պրոֆեսոր ։ 2011 թվականին Պաբլո Լաֆուենտեի ու Պիտեր Օսբորնի հետ միասին եղել է Վենետիկի բիենալեում Նորվեգիայի տաղավարի պատասխանատուն, 2012 թվականին Կասելում անցկացված «documenta 13» ցուցահանդեսի պատասխանատուն և 2013 թվականին Վենետիկի բիենալեում Նորվեգիայի տաղավարի պատասխանատուն ։
2014 թվականի հուլիսին Մարտա Կուզման նշանակվել է Ստոկհոլմի Արվեստների թագավորական ակադեմիայի ռեկտոր ։ 2016 թվականի փետրվարին հայտարարվել է, որ Մարտա Կուզման կդառնա Եյլի արվեստների դպրոցի դեկան ։
Ծանոթագրություններ
Կատեգորիա:Ամերիկացի արվեստագետներ
Դուբրովկայի շրջան
Դուբրովկայի շրջան (Дубровский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Դուբրովկա ։
Աշխարհագրություն
Շրջանի տարածքի մակերեսը կազմում է 1030 կմ²։
Բնակչություն
2010 թվականի մարդահամարի արդյունքներով շրջանում բնակվում էր 20666 մարդ։ Բնակչության խտությունը կազմում էր 20,06 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սեդյու (այլ կիրառումներ)
Սեդյու, կարող է վերաբերել՝
Սեդնևկա (այլ կիրառումներ)
Սեդնևկա, կարող է վերաբերել՝
Յուրի Շչերբակ
Յուրի Շչերբակ (Юрій Миколайович Щербак, ), ուկրաինացի գրող, սցենարիստ, համաճարակաբան, լրագրող, քաղաքական գործիչ, դիվանագետ և բնապահպան։ Հեղինակ է ավելի քան 100 գիտական աշխատանքների և երկու տասնյակ գրքերի, ինչպես նաև մի շարք պիեսների և սցենարների։ Բժշկական գիտությունների դոկտոր։ Ուկրաինայի Բնապահպանական գիտությունների ակադեմիայի ակադեմիկոս։
Կենսագրություն
Յուրի Շչերբակը ծնվել է 1934 թվականին Կիևում։ Հայրենական պատերազմի տարիներին էվակուացվել է ՌՍՖՍՀ, հայրենի քաղաք է վերադարձել 1944 թվականի մարտին։ 1958 թվականին ավարտել է Կիևի բժշկական ինստիտուտը բժիշկ-սանիտար մասնագիտությամբ։ 1958-1987 թվականներին աշխատել է Կիևի համաճարակաբանություն և ինֆեկցիոն հիվանդությունների գիտահետազոտական ինստիտուտում, այնուհետև եղել է ավագ գիտաշխատող։ Մասնակցել է Ուկրաինայում և Ուզբեկստանում խոլերայի դրսևորումների դեմ պայքարին, որի համար պարգևատրվել է Աշխատանքային կարմիր դրոշի շքանշանով։ Թեկնածուական (1965) և դոկտորական (1983) թեզերը նվիրված են եղել հատկապես վտանգավոր վարակիչ հիվանդությունների համաճարակաբանությանը։
Վերակառուցման տարիներին ժողովրդականություն է ձեռք բերել որպես ուկրաինական և ռուսական մամուլում Չեռնոբիլի ատոմակայանի վթարի մասին հոդվածներ հրապարակելով։ Միաժամանակ զբաղվել է հասարակական և քաղաքական գործունեությամբ։ «Зелений світ» (Կանաչ աշխարհ) ուկրաինական էկոլոգիական ասոցիացիայի հիմնադիրներից է և առաջին նախագահը (ղեկավարել է մինչև 1991 թվականը)։ Ուկրաինայի Կանաչների կուսակցության առաջին առաջնորդը։ ԽՍՀՄ փլուզումից և Ուկրաինայի անկախության հռչակումից թողել է գրական գործունեությունը և զբաղվել է քաղաքականությամբ։ 1991 թվականին Շչերբակն ասել է, որ «այսուհետ չի զբաղվելու այսպես կոչված «կարմիր գրական աշխատանքով», այսինքն չի գրելու վեպ կամ պատմվածքներ «Վասյայի և Ասյայի և Վանյայի և Անյայի» մասին։
1998 թվականին Հարվարդի համալսարանի ուկրաինական հետազոտությունների ինստիտուտը անգլերեն հրատարակել է Շչերբակի «Ուկրաինայի ռազմավարական դերը» անգլերեն (The Strategic Role of Ukraine) քաղաքական-վավերագրական գիրքը, գրքի Shcherbaka «ռազմավարական նշանակության Ուկրաինայի» (ռազմավարական նշանակության Ուկրաինա), իսկ 2003 թվականին հրատարակվել է նրա «Ուկրաինա, կոչ և ընտրություն» հրապարակախոսական գիրքը ։
Արտաքին հղումներ
Կատեգորիա:Ուկրաինացի գրողներ Կատեգորիա:Ուկրաինացի պետական գործիչներ Կատեգորիա:Ուկրաինացի սցենարիստներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Համաճարակաբաններ Կատեգորիա:Ուկրաինացի լրագրողներ Կատեգորիա:Ուկրաինացի դիվանագետներ Կատեգորիա:Հրապարակախոսներ Կատեգորիա:Քաղաքական գործիչներ Կատեգորիա:Գիտաֆանտաստիկ գրողներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Բժշկական գիտությունների դոկտորներ Կատեգորիա:Ուկրաինայի նախարարներ Կատեգորիա:ԽՍՀՄ ԳԽ պատգամավորներ Կատեգորիա:Ուկրաինացի թարգմանիչներ Կատեգորիա:Խորհրդային սցենարիստներ Կատեգորիա:Բանաստեղծներ այբբենական կարգով
Զլինկայի շրջան
Զլինկայի շրջան (Злынковский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Զլինկա ։
Աշխարհագրություն
Շրջանի տարածքի մակերեսը կազմում է 735 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13093 մարդ։ Բնակչության խտությունը կազմում էր 17,81 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
«Նարուտո» կերպարների ցանկ
«Նարուտո», շոնեն մանգա, որի սյուժեն և կերպարներին ստեղծել է Մասաշի Քիշիմոտոն։ Գործողությունները ծավալվում են հորինված աշխարհում, որտեղ նինջա հերոսները տիրապետում են առանձնահատուկ գերբնական ունակությունների։ «Նարուտոյի» սյուժեն բաժանված է երկու մասի՝ գործողություններ, որոնք կատարվում են երկուսուկես տարվա տարբերությամբ։ Այս հոդվածում ներկայացված են մանգայի երկու մասերի կերպարները։
Ստեղծում և կոնցեպցիա
Նարուտոյի աշխարհը մշակելու ժամանակ Մասասի Քիշիմոտոն ուսումնասիրում էր այլ շոնեն մանգաներ, որպեսզի իր կերպարներին որքան հնարավոր էր յուրահատուկ ստեղծել ։ Ուսումնասիրած աշխատանքներից նա առանձնացնում է Տորյամա Ակիրայի «Վիշապի մարգարիտը», նշելով որ Վիշապի մարգարիտի գլխավոր հերոսի՝ Սոն Գոկուի կերպարը եղել է կարևոր գործոններից մեկը Նարուտոյի գլխավոր հերոսի ստեղծման համար։ Կերպարն անվանվեց Նարուտո Ուզումակի իր էներգետիկ և անզուսպ բնավորության համար ։ Միաժամանակ որպես Նարուտոյի հակառակորդ Քիշիմոտոն ստեղծեց հանճարի կերպար, որն անվանվեց Սասկե Ուչիհա։ Քիշիմոտոն խոստովանել է, որ գլխավոր հերուսու կերպարի վրա աշխատելիս նա պատկերացում չուներ թե ինչպես պետք է լիներ այդ կերպարը։ Արդյունքում ստեղվեց Հարունո Սակուրան, ով ըստ մանգային ընդգրկվում է նույն խմբում՝ Սասկեի ու Նարուտոյի հետ ։
Սյուժետային բաժանումը տարբեր թիմերի նպատակադրված էր կերպարներից յուրաքանչյուրին տալ սեփական կոլորիտ և ուրույն առանձնահատկություններ։ Քիշիմոտոն թիմերն բաժանեց այնպես, որ ամեն թիմ ունենա իր մի կեղմից տաղանդավոր՝ բազաքանակ ունակություններով նինջային, իսկ մյուս կողմից անտաղանդ։ Այս մոտեցումը հնարավորություն տվեց ցույց տալ, որ թիմի հերոսներին անհրաժեշտ է միասնական աշխատանք, ինչը կարող է հարթել թիմի անդամների որոշակի թերությունները և հաղթահարել սեփական թույլ կողմերը։ Քիշիմոտոն սյուժեի մեջ մտցրեց չարագործներին՝ ի հակադրուդրություն գլխավոր հերոսների բարոյական արժեքներին և գործողություններին ։
Միևնույն ժամանակ, Քիշիմոտոն սովորակն կերպարների համեմաությամբ հակառակորդների դեմքերն ու ամրմինները ստեղծեց ավելի զարդարված, ինչը կարդացողին հնարավորություն էր տալիս հեշտորեն հետևել նրանց գործողություններին մարտական տեսարաններում։ Դա նաև հնարավորություն տվեց հեղինակին ավելի լավ բացահայտել հակառակորդների նախապատմությունները։ Քիշիմոտոն նշել է, որ պայծառ ու տպավորիչ զգեստներով չարագործների ստեղծումը նրան առաջնորդող սկզբունքներից մեկն է, ինչը կերպարներին դարձնում է ավելի հիշարժան ։
Հիմնական կերպարներ
Նարուտո Ուզումակի` գլխավոր հերոսը, ում ներսում բանտարված է ինը պոչանի հրեշ Աղվեսը։ Հիպերակտիվ, նպատակասլաց և պարզ երիտասարդ, ով իրեն նպատակ ուներ դառնալ Հոկագե` Կոնոհա գյուղի առաջնորդը։
Սասկե Ուչիհա` Նարուտոյի հիմնական մրցակիցը։ Շնորհալի, ինքնուրույն և եսասեր մի տղա։ Փոքր տարիքում ականատես է եղել մի ողբերագության, որի ժամանակ դարձել է ավագ եղբոր՝ Ուչիհա Իտաչիի իրականացրած Ուչիհա տոհմի արյունալի կոտորածի միակ փրկվածը։
Սակուրա Հարունո` աղջիկ, ում սիրահարված էր գլխավոր հերոսը՝ Նարուտոն։ Սակայն նա սիրահարված էր Սասկեին։ Բժիշկ նինջա, Հինգերորդ Հոկագեի աշակերտուհին։
Կակաշի Հատակե` Կոնոհայի ամենաուժեղ նինջաններից մեկը, ով տիրապետում էր ավելի քան հազար ջութսուների։ Երբ Նարուտոն, Սասկեն և Սակուրան ավարտում են նինջաների ակադեմիանն նա դառնում է նրանց թիմի մարզիչը։
Աբուրամե Շինո
Շինո Աբուրամե, Աբուրամե տոհմի ներկայացուցիչ։ Այդ տոհմի անդամները քաջատեղյակ են բոլոր ըեսակի միջատներից։ Նրանք թույլ են տալիս միջատներին ապրել իրենց մարմնում և կերակրում են նրանց իրենց չակրայով, ինչի փոխարեն միջատներին օգտագործում են մարտերի ժամանակ։ Բզեզները կարող են խժռել թշնամու չակրան, հարձակումների ժամանակ որպես վահան ծառայել, ինչպես նաև ստեղծել իրենց վերահսկող շինոբիի կլոնը։ Բացի այդ, դրանք կարող են օգտագործվել որպես հետախույզներ։
Շինոյի Դեմքը միշտ ծածկված է դետալային հագուստով ։
Ակիմիչի Չոջի
Չոջի Ակիմիչի, Ակիմիչի տոհմի ներկայացուցիչ։ Այս տոհմի ներկայացուցիները մարտում առավելություն ստանալու համար օգտագործում են իրենց քաշը(ըստ տվյալների մանգայի առաջին մասում Չոջին կշռում էր 69․3 կգ, երկրորդում՝ 87․5 կգ)։ Ըստ Սյուժեի մանուկ հասակում Չոջին մեկուսացված էր իր հասակակիցներից, և միայն Շիկամարուն էր նրա իսկական ընկերը։ Նա Շիկամարուի և Ինո Յամանակայի հետ ընգրկվեց Ասումա Սարուտոբիի խմբում։ Չնայած իր ջանքերին, Չոջին պարտվում է չունինի կոչման համար մարտում։ Մանգայի երկրորդ մասում Չոջին երկարացնում է մազերը և սկսում է զրահ կրել։ Պատերազմում Ակիմիչիները օգտագործում են բազմաշերտ պարկուճների տեսքով մի շարք քիմիական միացություններ, որոնք ազդում են մարմնի ֆունկցիոնալության վրա։ Չորրորդ համաշխարհային պատերազմի ժամանակ Չոջին հասավ նույն արդյունքին առանց դրանք օգտագործելու։
Աո
Աո, Գաղտնի Մառախուղի գյուղի ամենալավ շինոբիերից մեկը։ Չոջյուրոյի հետ միասին մեկնել էր Հին Կագեների խորհրդաժողովին՝ որպես Միզուկագեի թիկնապահ։ Նա շատ խիստ էր և միշտ նախատում էր Չոջյուրոյին իր անվստահության համար, սակայն նա ինքը շատ էր վախենում Միզուկագեից։ Ժամանակին նա կռվել է Շիսուի Ուչիհայի դեմ։ Հյուգա տոհմի անդամներից մեկի դեմ մարտի ժամանակ կորցրել է աջ աչքը, ինչից հետո էլ այն փոխարինել է բյակուգանով։ Նա Հինգ Կագեների խորհրդաժողովի ժամանակ նկատել է որ Դանզոն Կառավարում է Երկաթի երկրի առաջնորդ Միֆունեին։ Երբ Դանզոն՝ օգտվելով Ակացուկիի հարձակումից փախչում է խորհրդաժողովից, Աոն հետապնդում է նրան և ընկնում Դանզոյի թիկնապահներից մեկի ծողակը, սակայն Հինգերորդ Միզուկագեն փրկում է նրան։
Դառուի
Դառուի, Ամպերի գյուղի ջոնիններից մեկը, ով Սիի հետ Ռայկագեին ուղեկցում էր Հինգ Կագներեի խորհրդաժողովին։ Ի տարբերություն Ռայկագեին նա ավելի հանգիստ և լրջմիտ մարդ էր, ով չէր ընդունում իր ղեկավարի չափազանց իմպուլսիվ վարքագիծը և ցանկացած շենքից դուրս գալուց դուռը չօգտագործելու սովորությունը։ Մերձամարտում օգտագործում է իր թուրը, ինչպես նաև կայծակի ու ջրի տարրերը։ Այդ երկու տարրերը վարպետորեն համատեղելով դրանք վերափոխում է ավելի հզոր՝ փոթորկի տարրի (այսպես կոված Ռանթոն)։ Սույգեցուի դեմ պայքարում հաղթում է՝ հակառակորդի դեմ հմտորորե օգտագործելով նրա թույլ կողմը՝ կայծակի տարրերքը։ Չորրորդ համաշխարհային պատերազմի ժամանակ Դառուին նշանակվում է շինոբիների հմիասնական բանակի առաջին դիվիզիայի հրամանատար։ Կինկակուի և Գինկակուի դեմ ծանր մարտում հաղթում է նրանց ։ Հետագայում նա դառնում է հինգերորդ ռայկագեն։
Էբիսու
Էբիսու, Կոնոհամարուի ուսուցիչը։ Նա նաև սովորեցրել է Նարուտոյին ավելի լավ կառավարել իր չակրան։ Ճապոնիայում Էբիսուն աստծո անուն է, ով համարվում է երեխաների առողջության պահապանը։
Սկզբում Էբիսուն չի սիրում Նարուտոյին, քանի որ նրան նայելիս տեսնում է միայն Ինը պոչանի հրեշ աղվեսի բանտ, սակայն ժամանակի ընթացում սկսում է փոխել իր վերաբերմունքը տղայի հանդեպ։ Էբիսուին դուր չեն գալիս Նարուտոյի այլասերված տեխնիկաները, և մանավանդ այն որ նրա դրանց մասին պատմում և սովորեցնում է Կոնոհամարուին։ Մի անգամ Նարուտոն Հարեմի տեխնիկայի օգնությամբ կարողանում է հաղթել Էբիսուին, ինչից հետո սկսում է անվանել նրան «թաքնված այլսաերված»։
Անիմեի երկրորդ մասում Էբիսուն նշանակվում է Կոնոհամարուի ևև իր ընկերների՝ Ուդոնի և Մոեգիի թիմի ղեկավար։
Երբ Փեյնը հարձակվում է Կոնոհայի վրա, Էբիսուն հրաժարվում է նրան ասել թե որտեղ է գտնվում Նարուտոն։ Նրան մահվանից փրկում ռասենգանի տեխնիկային տիրապետող Կոնոհամարուն։
Կիբա Ինոզուկա
Կիբա Ինոզուկա, Իոզուկա Տոհմի ներկայացուցիչ։ Նա բարդ, տաքարյուն և մի փոքր ագրեսիվ տղա է։ Չնայած դրան, նա սիրում է իր քրոջը և հոգ է տանում իր շան Ակամարուի մասին։ Նա շատ համարձակ ու վճռական էր Սակոնի հետ մարտի ընթացքում։ Երբ Սակոնը միաձուլվեց Կիբայի մարմնի հետ, կիպան պատրաստ էր մահացու վիրավորել ինքն իրեն, միայն թե ազատվեր այդ մակաբույծից։ Կիբան միշտ պատրաստ էր պաշտպանել իր ընկերներին, նույնիսկ նրանց, ում ինքն անձամբ չէր սիրում։
Նա երբեք չէր բաժանվում իր հավատարիմ ընկեր Ակամարուից։ Ակամարուն նինջա Շուն է, ով կարողանում էր հոտոտելով գտնել հակառակորդի չակրան և միշշտ Կիբային օգնում էր մարտում։ Քանի դեռ Ակամարուն փոքրիկ շնիկ էր, Կիբան նրան տանում էր իր գլխի վրա դրած։ Ինոզուկաների Մարտական տեխնիկան հիմնված է կենդանական ուժի և սրընթաց հարձակման վրա։ Այդպիսի տեխնիկաներից էր Գազանի իմիտացիան։ Այդ տեխնիկայի ժամանակ Ակամարուն կերպարանափոխվում էր և դառնում երկրորդ Կիբա։ Դա նրանց հնարավորություն էր տալիս լուրջ վնասներ հասցնել օգտագործելով տոհմի Ոչնչացման ճիրաններ և Կրկակի ոչնչացման ճիրաններ թայջութսուները։
Ակամարու, Կիբայի հավատարիմ ընկերն ու մարտական գործընկերը։ Կիբան և Ակամարուն հոգ են տանում միմյանց մասին։ Միասին նրանք կարողանում են օգտագործել հատուկ կոմբինացիոն գրոհներ ՝ զգալիորեն ավելացնելով իրենց ուժը։ Ակամարուն բավականին հնազանդ շուն է։ Նա լուրջ վիրավորվում է Սակոնի և Ուկոնի հետ մարտում, սակայն հետագայում նրան բուժում է Կոնոհայի բժիշկները։ Նարուտոյի Կոնոհայից բացակայության 2 տարում Ակամարուն զգալիորեն մեծանում է։ Նա Դառնում է ավելի մեծ քան Կիբան, սակայն վերջինս դա նույնիսկ չէր էլ նկատում։ Կիբան շատ է զարմանում երբ Նարուտոն ասում է նրան որ Ակամարուն մեծացել է։ Anime News Network-ում Գիա Մենրիի կասմած «ութ շուն անիմեներից, որոնց կցանկանայիք պահել» վարկանշային աղուսյակում Ակամարուն զբաղեցրեց երրորդ տեղը ։
Կանկուրո
Կանկուրո, Ավազի գյուղի շինոբիներից։ Խոսակցության մի փոքր գանգստերական ոճը նրան տալիս է հպարտության ստվեր, և չնայած նա Ավազի գյուղի առավել ողջամիտ եռյակի անդամ էր, նա ուներ շատ վատ բնավորություն։ Մանուկ հասակում նա վախենում էր իր փոքր եղբորից՝ Գաարայից։
Կանկուրոն ունի խամաճիկներ կառավարելու հազվագյուտ ունակություն։ Մանգայի առաջին մասում նա օգտագործում է Կարասու խամաճիկը ( «ագռավ»), որը հագեցած է տարբեր տեսակի զենքերով։ Նա այդ խամաչիկը տանում էր իր ուսապարկով։ Այդ Խամաճիկը նրա լխավոր զենքն էր։ Քանի որ Կանկուրոն կարողանում է իր Խամաճիկին տալ ցանկացած տեսք (որը, սակայն, թշնամու առաջին հարվածի ժամանակ վերականնում է նախկին տեսքը), նա հաճախակի է թաքնվում ուսապարկի մեջ և խամաճիկին տալիս իր տեսքը։
Ձայնի գյուղի քառյակից Սականի դեմ մարտի ժամանակ հայտնվում է ևս մեկ խամաճիկ՝ Կուռոարին (, «Սև մրջյուն»), հարմարեցված է թիրախը բռնագրավելու համար։ Կանկուրոն իրականացնում և գրոհների համադրություն և արդյունքում Կուռոարիյի մեջ փակում Սակոնին, ինչից հետո Կարասուն բաժանում է սուր շեղբերով բազմաթիվ մասերի և դրանք Խրում Կուռոարիի համապատասխան անցքերի մեջ։
Մանգայի երկրորդ մասում Կանկուրոն արդեն դառնում է ջյոնին, և ուսի պայուսակի փոխարեն նա կրում է երեք թղթագալան, որի միջոցով նա կարող է կանչել իր խամաչիկներին։ Հետագայում նա ձեռէ է բերում մի նոր խամաճիկ՝ Սանսյոյոն (, «սալամանդր»)։ Այն՝ իր վրա մեծ զրահ ունենալով, ամբողջությամբ նախատեսված էր պաշտպանության համար։ Այսպիսով, Կանկուրոն կարող էր միաժամանակ կառավարել երեք խամաճիկ։ Այնուամենայնիվ Սասորիի դեմ ամրտում ոչնչանում են նրա երեք խամաճիկները, իսկ ինքը՝ Կանկուրոն, թունավորվում է։ Այդ թույնը Կանկուրոյիմարմնի կարողանում է հեացնել միայն Սակուրան։
Հինգ Կագեների խորհրդաժողովի ժամանակ նաօգտագործում է նոր խամաճիկ, որը պատրաստված էր Սասորիի հին մամնից։ Չորրորդ համաշխարհային պատերազմի ժամանակ Կանկուրոն նշանակվում է դիվերսիոն ջոկատի հրամանատար ։
Քիլլեր Բի
Քիլլեր Բի (, «Կիրաբի»), Ութ պոչանի հրեշիջինջուրիկին, ով ամբողջույամբ կարողանում էր վերահսկել այդ հրեշին։ Ունի սովորություն ռեփով խոսելու։ Նա ունի եզակի մարտական ոճ՝ կռվում է միանգամից յոթ թրերով և օգտագործում կայծակի տարրը։ Եթե մրցակիցը ուժեղ է, նա օգտագործում է Ութ պոչանու ուժը ՝ բազմիցս ավելացնելով հաղթելու իր հնարավորությունները։
Սասկեի հետ ճակատամարտի ընթացքում նա լուրջ վիրավորեց Սասկեին, և չնայած նրան որ իր դեմ օգտագորժվեց Ուչիհայի Ամաթերացուն, նա կարողացավ ողջ մնալ և խաբել «Taka» թիմին՝ իր փոխարեն թողելով Ութ պոչանու կերպարանափոխված շոշափուկներից մեկի կլոնը։ Ավելի ուշ, Կիսամեի կլոնի դեմ մարտի ժամանակ նա չի կարողանում արժանի հակահարված տալ նրան, և միայն երբ եկավ Ռայկագեն նրանք երկուսով կտրեցին Կիսամեի կլոնի գլուխը։ Իսկական Կիսամեն միաձուլվում է Սամահադա թրին, որը Քիլլեր Բին վերցնում է որպես ավար։ Ավելի ուշ, հինգ Կագեների որոշմամբ, իրեն և Նարուտոյին մեկուսացնում են գաղտնի ամպերի գյուղում, որտեղ նա օգնում էր երիտասարդին սովորել կառավարել իր բիջուին։ Մարզումներից հետո Նարուտոն և Բին մեկնում են ռազմադաշտ և նույնսիկ Էյն ու Ցունադեն թույլատրում են նրանց մասնակցել պատերազմին ։
Հյուգաներ
Հյուգաների տոհմ, «Հյուգա Իտոբզոկու», «Հյուգաների ընտանիք»), Կոնոհայի ամենահայտնի տոհմերից մեկը, որը անդամները ունեն ժառագական առանձնահատկություն՝ բյակուգան։ Տոհմի անդամների տեխնիկանների մեծամասնությունը հիմնված են չակրայի կետերի՝ նինջայի մարմնում կենտրոնացված չակրայի, ազդեցության վրա։ Հյուգա տոհմի ամենահայտնի անդամները։
Նեջի Հյուգա
Նեջին ծնվել է Հյուգաների տոհմի երկրորդական ճյուղի ընտանիքում, ովքեր պարտավոր էին պաշտօանել ավագ ճյուղի ներկայացուցիչներին։ Որպես երաշխիք, որ կրտսեր ճյուղի անդամները դուրս չգան ավագ անդամների դեմ, կրտսեր ճյուղից յուրաքանյուրի ճակատին դնում էին կնիք։
Նեջին երկար ժամանակ համարում էր որ ճակատագիրը անհնար է փոխել, ինչի ապացույցը իր ճակատի կնիքն էր։ Նա անտարբեր էր իր քրոջ ՝ Հինատայի նկատմամբ, որին նա մանուկ հասակում խոստացել էր պաշտպանել։ Չունինի կոչման քննույան ժամանակ նա Ջեկու տեխնիկայով հարվածում է, արդեն իսկ վիրավոր Հինատայի սրտին։ Սակայն, Նարուտոյի դեմ մարտից հետո, Նեջին հասկանում է որ իր համոզմունքները սխալ էին։
Նենջին, ուշադրություն չդարձնելով իր կնիքին, ջանասիրաբար սկսում է մարզվել,որպեսզի բոլորին ցույց տա, որ արժանի է իր տոհմին։ Այս տաղանդավոր շինոբին դեռ երիտասարդ հաակում դառնում է ջոնին։ Նեջին հմտանում է Հյուգա տոհմի առանձնահատուկ թայջուցույում, որի և բյակուհանի օգնույամբ կայծակնային հարվածներ հասցնելով կարողանում է խցանել հակառակորդի չակրայի կետերը։
Նեջին մահանում է Շինոբիների Չորրորդ համաշխարհային պատերազմում՝ Հինատային և Նարուտոյին պաշտպանելիս Ուչիհա Օբիտոյի հարվածից ։
Հիաշի Հյուգա Հյուգա տոհմի ներկայիս առաջնորդը, Հինատայի հայրն ու Նեջիի քեռին, Հիզաշի Հյուգայի ավագ երկվորյակ եղբայրը։ Կնոհայի ամենաուժեղ շինոբիներից մեկը։ Նա սառնասրտորեն է վերաբերվում Հինատային, համարելով, որ նա տաղանդ չունի նինջա դառնալու համար, և որ իր կրտսեր քույր Հանաբին ավելի տաղանդավոր է այդ հարցում։ Չունինի կոչման քննությունից հետո Հիաշին ավելի հանդուրժողականորեն սկսեց վերաբերվել Նեջիին և նույնսիկ սկսեց անձամբ մարզել նրան։
Հիզաշի Հյուգա Հիզաշի Հյուգա, եղել է Նեջիի հայրը, և Հիաշի մի քանի վայրկյանով կրտսեր երկվորյակն եղբայրը, ինչը իրեն դարձրեց տոհմի կրտսեր ճյուղի անդամ։ Հիզաշի անունը նշանակում է «արևային լույս» կամ «արևի շողեր»։ Օգտագործվում է բավականին ուժեղ ճառագայթներ նկարագրելու համար, որոնք կարող են արևահարման պատճառ դառնալ։
Նա երկար ժամանակ վիրավորված էր տոհմի ավագ ճյուղից։ Վիրավորվածությունն էլ ավելի մեծացավ Նեջիի ծնունդից հետո։ Չնայած նրան որ իր տղան իսկական հանճար էր, նա չէր կարող լիարժեք սովորել Հյուգա տոհմի բոլոր գաղտնի տեխնիկաները, քանի որ կրտսեր ճյուղի անդամ էր։ Դրանից զայրացած՝ Հիզաշին սկսեց բացահայտորեն արհամարհել ավագ ճյուղին և դրա անդամներին, ինչի պատճառով նա շատ նկատողություններ էր ստանում։ Երբ Ամպերի գյուղի շինոբիները գողանում են Հինատային, նրանք աղջկա դիմաց պահանջում են Հյուգաների ավագ ճյուղի առաջնորդի գլուխը։ Իմանալով դրա մասին, տոհմի ավագանին որոշում է Հիաշիին փոխարինել իր կրտսեր եղբորով։ Այդ որոշումը Հիաշին կտրականապես մերժում է, սակայն հակառակն է պնդում կրտսեր եղբայր Հիզաշին, պատճառաբանելով, որ ցանկանում է փրկել ոչ թե տոհմի առաջնորի, այլ իր երկվորյակ եղբր կյաքը։ Մահից առաջ նա խնդրում է Հիաշիին Նեջիին փոխանցել իր որոշման պատճառը, որպեսզի, ինչպես ինքը, Նեջին էլ կարողանա մի օր փոխել իր ճակատագիրը։
Հետագայում Յակուշի Կաբուտոն վերակենդանացնում է Հիզաշիին Չորրորդ հաաշխարհային պատերազմում շինոբիների միացյալ ուժերի դեմ օգտագործելու համար ։ Հետագայում նորից վերադառնում է անդրշիրիմյան աշխարհ։
Հինատա Հյուգա
Հինատա Հյուգա, տոհմի առաջնորդ Հիաշիի ավագ դուստրը։ Նրա համեստ բնավորությունը կասկածի տակ է դնում տոհմի առաջնորդ դառնալը, ինչից էլ իր հայրըավելի շատ հույսը դնում է նրա կրտսեր քրոջ՝ Հանաբիի վրա, և նրան ավելի ուժեղ համարում։
Հինատան սերիայի միա կերպարն է, որը սիրահարված է գլխավոր հերոսին։ Նա Նարուտոյին համարում է շատ ուժեղ նինջա, հինաում նրա անկոտրուն ոգով և ցանկանում է դառնալ այնպիսի նինջա, ինպիսին Նարուտոն։ Ըստ Հինատայի,երբ նա գտնվում է Նարուոտյի կողքին դառնում է լիովին համարձակ, սակայն ամաչում է Նարուոտյի, իր հասցեին հղված յուրաքանչյուր խոսքից։ Նարուտոյի շնորհիվ նա աստիճանաբար ջոխվում է ավելի լավը՝ դառնալով արժանավոր նինջա։
12 տարեկանում դառնում է գենին և միանում Յուհի Կուրենայի թիմին։ Չունինի կոչման քննությանը իր թիմի հետ հաջողությամբ անցնում է առաջին երկու փուլերը, սակայն նախաֆինալային, լրացուցիչ մարտի ժամանակ, պարտվում է իր զարմիկ Նեջիին։ 14 տաեկանում չունին դառնալուց հետո մասնակցում է մի քանի կարևոր առաջադրանքների, այդ թվում Սասկեի և Իտաչիի որոնման առաջադրանքներին։ Երբ Հինատան, Նարուտոն և Յամատոն հանդիպում են Կաբուտոյին, նրանից խլում են մի գիրք, որի մեջ կային տեղեկություններ Ակացուկիի անդամների վերաբերյալ և տեսնում Օրոչիմարուի մարմնի մասերով հագեցած Կաբուտոյի մարմինը։ Ժամանակի ընթացքում Հինատայի Նարուտոյի հադեպ զգացմունքներ էլ ավելի են ուժեղանում, և Կոնոհայի վրա Փեյնի հարձակման, նա պաշտպանում է Նարուտոյի և սեր խոստովանում նրան, սակայն, Փեյնը նրան ծանր վիրավորում է։ Այնուամենայնիվ, Սակուրան բուժում է նրան։ Ոտքի կանգնելուց հետ, Կոնոհայի բոլոր բնակիչների հետ դիմավորում է Փեյնին հաղթած Նարուտոյին։ Շինոբիների Չորրորդ համաշխարհային պատերազմի ժամանակ Հինատան Նեջիի հետ ընգրկվում է մերձամարտի ջոկատում։
Մայթո Գայ
Մայթ Գայ, Կոնոհայի ջոնիններից մեկը, Հատակե Կակաշիի մտերիմ ընկերն ու հավերժ մրցակիցը։ Գայը թայջուցուի մասնագետ է, ով կարողանում է բացել ութ ներքին դարպասենրը ։ Նրան տվել են Կոնոհայի Ազնվազան Կանաչ գազան մականունը ( «Կոնոհա նո Կադակակի աոի Մոջո»)։ Նա Ռոք Լիի, Տեն-Տենի և Հյուգա Նեջիի թիմի ղեկավարն է։
Մայթո Գայի կանչվող կենդանին Նինկամե կարմիր կրիան է, ով կարողանում է խոսել։
Մանգայում նշված նրա մասնակցությամբ առաջադրանքներից առանձնահատուկ է Ակացուկիից Գաարային փրկելու առաջադրանքը, որտեղ նա պայքարում է իր նմանակի դեմ։ Նարուտոյի և Քիլլեր Բիի մեկուսացման Հինգ կագեների որոշումից հետո Գայը դառնում է նրանց ուղեկցողներից մեկը։ Դեմ առ դեմ հանդիպելով Կիսամեին կռվում է նրա հետ և Յոթ ներքին դարպասները բացելուց հետո հաղթում նրան։ Չնայած նրան, որ Գայը հանդիպել էր Կիսամեին, երբ Կիսամեն և Իտաչին ներխուժել էին Կոնոհա և երկու այլ անգամներ (Գաարային փրկելու առաջադրանքի և կղզում գտնվելու ժամանակ) Գայը ոչ մի անգամ չի հիշում Կիսամեին, ինչը մանգայում շատ ծիծաղելի իրավիճակներ է ստեղծում ։ Այնուամենայնիվ Կիսամեի մահվանից հետո Գայը հայտարարեց, որ մինչև իր կյանքի վերջը կհիշի նրա անունը ։ Հատակե Կակաշիի հետ միասին օգնության է հասել Նարուտոյին և Քիլլեր Բիին, ովքեր կռվում էին Տոբիի դեմ։ Ութ ներքին դարպասները բացելով Գայը գրեթե սպանում է Ուչիհա Մադարային։
Անկո Միտարասի
Անկո Միտարասի, ծնվել և մեծացել է Գաղտնի Տերևի գյուղում։ Դարձել է Սաննիներից Օրոչիմարուի աշակերտը ով նրանց սեվերեցրել է բազմաիվ հզոր տեղխնիկաներ, որոնցից մեծամասնությունը արգելված էին։ Անկոն շատ ուժեղ հակառակորդ է, նա դիպուկ և դիմացկուն շինոբի է։ Նա օգտագործում է օձեր կանչելու տեխնիկան, որը նրան սովորեցրել է Օրոչիմարուն։ Ինչպես նաև երկորյակ օձերի մահացու տեխնիկան, որն օձերի թույնով կամ ուղղակի բռնելով ակնթարթորեն սպանում է հակառակորդին։ Միտարասին Օրոչիմարույի Երկնքի անիծյալ կնիքը ստացած տաս մարդկանցից միակ ողջ մնացածն էր, սակայն Օրոչիմարուն լքում է նրան, պատճառաբանելով, որ Միտարասին չունի բավարար քանակությամբ ո՛չ ուժի և ոչ էլ վրեժխնդրության ծարավ, որոնք անհրաժեշտ էին անիծյալ կնիքը սնուցելու համար։ Օրոչիմարուն կորցնում է աղջկա հանդեպ ամբողջ հետաքրքրությունը, սակայն նրան ողջ է թողնում, մտածելով, որ նա դեռևս պետք կգա իրեն։
Նարուտոյի առաջին մասում Անկո Միտարասին նշանակվում չյունինների քննության երկրորդ փորձության վերահսկող։ Քննության ժամանակ նա հանդիպում է իր նախկին սենսեյի հետ, սակայն չի կարողանում Ուչիհա Սասկեին փրկել Օրոչիմարուից և վերջինս Անիծյալ կնիք դրեց Սասկեի վրա։
Մանգայի երկրորդ մասում նա երկար ժամանակ հետևում է Կաբուտոյին, սակայն վերջինս բռնում է նրան և իր նպատակների համար օգտագործում Անկոյի մեջ եղած Օրոչիմարուի չակրան։ Այնուհետև Ուչիհա Սասկեն օգտագործելով Անկոյի անիծված կնիքը, վերակենդանացնում է Օրոչիմարուին։
Անկոյի սիրելի ուտեստները քաղցր ոբու ապուրն ու ճապոնական դանգոն էին, որոնց բաղադրիչները անկոն և միտարասին էին։ Նա նաև պաշտում էր թեյի արարողությունը։ Կրում էր մետաղաելերից պատրաստված արտահագուստ։
Իբիկի Մորինո
Իբիկի Մորինո, չունինների քննության առաջին փուլի քննիչը, ինչպես նաև ԱՆԲՈՒ=ի կտտանքների և հարցաքննության մասնագետը։ Նրա դեմքը ծածկված է բազմաթիվ սպիներով։ Ջիրայայի մահից հետո նա հարցաքննում էր Գաղտնի անձրևի գյուղի բնակչին, ում բռնել և թաքցրել էր Ջիրայան դոդոշի ստամոքսում։
Յուհի Կուրենայ
Յուհի Կուրենայ, Տերևի գյուղի մի քանի կին ջոնիններից մեկը, ինչը խոսում է նրա առանձնահատուկ պատրաստվածության մասին։
Նա 9 տարեկանում ավարտել է ակադեմին, իսկ 13 տարեկանում դարձել չունին։ Նա նինջուցուի գենջուցուի վրա հիմնված մարտարվեստների մասնագետ է։ Օգտագործելով Դիվային իլուզիա, ծառը կապում է մահվանը տեխնիկան, նա կարողանում է գաղտագողի մոտենալ հակառակորդին  նրա շուրջը ծառեր աճեցնել, որպեսզի բռնագրավի նրան։ Այս ջուցուն Կուրենայը օգտագործել է Իտաչիի դեմ կարճատ մարտում, սակայն վերջինս նրա տեխնիկան շրջեց իր դեմ։
Յամանակա Ինո
Յամանակա Ինո, Կոնոհայի կունաիչի, մտքերը կառավարելու տեխնիկաների մասնագետ։ Այդպիսիս տեխնիկաներ են «գիտակցության փոխանակումը» և «բանականության մթագնումը»։ Մարզվել է Ասումա Սարուտոբիի ղեկավարած № 10 թիմում։ Տարիներ առաջ եղել էր նման թիմ, որի անդամներն էին Ինոն Ինոիչի, Շիկամարուն Շիկակու և Չոջին Չոզա։ Այդ երկու թիմերն էլ ունեցել են նույն կրճատ մականունը Ինո-Շիկա-Չոն թիմի անդամների անվան առաջին հերոլիֆները։
Ակադեմիայում սովորելու տարիներին Ինոն դառնում է ոչ հայտնի մի աղջկա՝ Սակուրա Հարունայի ընկերուհին, ում միշտ ծաղրում էին և «լայնաճակատ» կոչում։ Ինոն, որպես ընկերության նշան, Սակուրային է նվիրում մի ժապավեն և օգնում նրան ինքնակատարելագործվել։ Մի քանի տարի անց Սակուրան սիրահարվում է ակադեմիայի հայտնի տղաներից մեկի՝ Սասկեի վրա, և նրա մտքով էլ անգամ չի անցնում որ Ինոն էլ է նրան սիրահարված։ Երբ աղջիկները իմանում են դրա մասին, խզում են բոլոր հարաբերությունները և դառնում հակառակորդներ։ Ինոյի և Սակուրայի մեջ ավելանում է լարվածությունը, երբ ակադեմիան ավարտելուց հետո վերջինս ընդգրկվում է նույն թիմի մեջ Սասկեի հետ։ Սակուրան հայտնում է, որ դադարում է ամեն ինչում Ինոյին հետևելուց և վերադարձնում է նրան Ինոյի նվիրած կարմիր ժապավենը, ասելով, որ այն կկապի միայն այն ժամանակ, երբ կդառնա այնքան ուժեղ, որքան Ինոն։
Չունինի կոչման քննության ժամանակ Ինոն ստիպված է լինում մենամարտել Սակուրայի հետ։ Մարտում ամբողջովին ծախսելով իրեն չակրաները, հակառակորդները փոխանակում են վերջին հարվածներով և կորցնում գիտակցությունը։ Երկուսն էլ դուրս են մնում քննության այդ փուլից։
Անիմեի երկրորդ մասում Ակացուկիի անդամներից մեկը սպանում է № 10 թիմի ղեկավար Սարւտոբի Ասումային։ Ինոն փորձում է բուժել րա վնասվածքները, սակայն դրանք մահացու էին։ Ուսուցչի թաղմանից հետո նա Շիկամարուի և Չոջիի հետ մեկնում է նրա համար վրեժ լուծելու։
Յամանակա տոհմի հիմնական ունակությունը թշնամու գիտակցության մանիպուլիացիան է։ Նրանք կարող են իրենք գիտակցությունը տեղափոխել հակառակորդի գիտակցության մեջ և ճնշել այն։ Այդպես նրանք հակառակորդի մարմնի վերահսկողությունը վերցնում են իրենց ձեռքը։
Յամատո
Ծնվելուց կարճ ժամանակ անց, նրան գողանում է Օրոչիմարուն, որպեսզի դարձնի իր դաժան փորձերի առարկան։ Օրորչիմարուն Առաջին Հոկագեի ԴՆԹ ներարկում է տղայի մեջ, հույս ունենալով որ վերջինս կկարողանա օգտագործել Հաշիրամա Սենջուի փայտի տարրը։ Չնայած որ Հաշիրամայի ԴՆԹով ներարկված մնացած երեխաները մահացան, Յամատոն ողջ մնաց։ Քանի որ նրա մարմնում կա Առաջին Հոկագեի ԴՆԹն նա կարողանում է օգտագործել փայտի և այլ տեխնիկաներ, որոնցից էին կլոնավորումն ու հակառակորդի բռնագրավումը։ Ցունադեն հենց Յամատոյին նշանակեց Հատակե Կակաշիի իմի ղեկավար, հենց այն ատճառով որ Յամատոն կարողանում էր օգտագործել փայտո տարրի տեխնիկաներ։ Նա, անհրաժեշտության դեպքում, այդ տեխնիկաները կարող է օգտագործել Նարուտոյի վրա՝ Ինը պոչանի հրեշ աղեսին սանձելու համար։
Հետագայում Յամատոն Նարուտոյի հետ ուղևորվում է դեպի Կրիա կղզի, որտեղից նրան գողանում է Յակուշի կաբուտոն, որպեսզի օգտագործի նրա ԴՆԹն Զեթսուի հազարավոր կլոնները ավելի հզորացնելու համար ։
Շիկամարու Նարա
Շիկամարու Նարա, ամենախելացի շինոբիներից մկեը, Չոջիի լավագույն ընկերը։
Շիկա ճապոներենից թարգմանաբար նշանակում է եղջերու (Նարաների տոհմը վաղ ժամանակներից եղջերուներ է բուծում), իսկ մարու-ն  հանդիսանում է վերջածանց, որը սովորաբար օգտագործվում է տղամարդկանց անուններում։ Նրա ազգանունը՝ Նարան, գալիս նույնանուն պրեֆեկտուրայի անունից։ Գույություն ունի նաև նույնանուն այգի՝ Նարա-կոենը, որը հայտնի է իր եղջերուներով։ Բացի այդ, Ճապոնիայում Նարաների ժամանակաշրջանում բուդդայականությունը ծաղկունք է ապրել։
Շիկամարուն այնպիսի մարդկանից է, որոնք չեն փայլում իրենց մոտիվացիայով և նախընտրում են քնել, զվարճանալու փոխարեն։ Նրան դուր են գալիս այպիսի խաղեր, որոնցում հարկավոր է շատ մտածել։ Այդպիսին խաղերից էր սյոգին։ Շիկամարուն իր հոր՝ Շիկակուի, կամ Ասումա սենսեյի հետ հաճախ է խաղում այդ խաղը։ Շիկամարրուն ունի շատ բարձր ինտելեկտ։ Նա սովորություն ունի փակել աչքերը և միացնել ձեռքի մատները իրար այնպես, որ դրանք ունենան քառակուսու տեսք։ Այդպես նա կարողանում է կենտրոնանալ և նոր ռազմավարություն մտածել։ Նման պայմաններում նա կարողանում է մի քանի րոպեների ընթացքում գնահատել ազմաթիվ մարտավորություններ և ընտրել դրանցից առավել արդյուավետը։
Այնուամենայնիվ, երբ պարտքն է կանչում, Շիկամարուն ունենում է բարոյական պատասխատավության զգացում իր ընկերների նկատմամբ։ Լինելով ոչ այնքան քաջ մարդ, Շիկամարուն իր ընկերներին փրկելու համար կզոհաբերի իրեն։
Չունինների քննության ժամանակ Շիկամարուն իր թիմի միակ անդամն էր, ում հաջողվել էր հասնել եզրափակիչ փուլ։ Քննության առաջին ՝ գրավոր, և երկրորդ՝ անտառում անցկացվող փուլերից հետո, լրցուցիչ՝ անհատական մարտերի փուլում Չոջին պարտվում է Ձայն գյուղի գենինին, իսկ Ինոն և Սակուրան դուրս մնացին հետագա մասնակցությունից։ Շիկամարուն, այդ փուլում հաղթելով, անցավ եզրափակիչ փուլ, որտեղ նա մենամարտեց Տեմարիի հետ։ Չնայած առավելությանը, նա վերջին պահին հանձնվեց։ Դրանից հետո Շիկամարուն և Տեմարին հաճախ են հանդիպում, ինչը ցույց է տալիս նրանց ռոմատիկ հարաբերույունների մասին։
Երկրորդ մասում ցնցված Ասումայի սպանությունից, նա նպատակ է դնում վրեժ լուծել այդ մարդասպանից։ Արդյունքում, իր մտավոր ունակությունների շնորհիվ ծողակն է գցում Հիդանին, և նրան պայթեցնելով ողջ-ողջ թաղում է հողի տակ։
Շինոբիների Չորրորդ համաշխարհային պատերազմի ժամանակ նա իր թիմակիցների հետ միասին պայքարում է Կինկակուի և Ասումայի դեմ, որոնց վերակենդանացրել էին Էդո տենսեյի միջոցով։ Հետագայում, բոլորի հետ միասին, նա օգնության է հասնում Նարուտոյին, Բիին, Կակաշիին և Գային։ Երբ Ջյուբին խլում է նրա չակրային մեծ մասը, Նարուտոյի և իր համառույան շնորհիվ (որոշում է որ նա պետք կգա Նարուտոյին երբ վեջինս դառնա Հոկագե) նա հազիվ ողջ է մնում։
Շիկամարուն կարողանում է կառավարել ստվերները, ինչը հանդիսանում է իր տոհմի առանձնահատկությունը։ Իր ստվերն օգտագործում է հակառակորդին բռնագրավելու և շարժումները կառավարեու համար։ Իր ստվերն օգտագործում է հակառակորդին բռնագրավելու և շարժումները կառավարեու համար։
Շի
Շի, Ամպերի գյուղի ջոնիններից մեկը, ով, որպես Ռայկագեի թիկնապահ, մասնակցել է Կագեների խորհրդաժողովին։ Ռայկագեի ջոկատում իրականացնում է աջակցության գործառույթ ։ Նա սենսոր է (կարողանում է զգալ չակրան) և բժիշկ-նինջա։ Մարտում օգտագործում է գենջոցու և կայծակի տարրով հզորացված թայջոցու։ Սասկեի դեմ մարոտում անշարժացվել է հակառակորդի շարինգանով։ Երբ Ռայկագեն կորցնում է իր ձախ ձեռքը, նա փորձում է բուժել նրան բժշկական տեխնիկաներով։ Ժողովից հետո կարողանում է զգալ Քիլլեր Բիի և Կիսամեի մենամարտը և Ռայկագեին ուղորդում նրանց մոտ։
Շիզունե
Շիզունե , բժիշկ-նինջա և Ցունադեի օգնականը։ Շիզունեն իր հորեղբոր՝ Դանի մահվանից հետո, Ցունադեի հետ լքում է Տերևի գյուղը և դառնում նրա աշակերտուհին։ Շիզունեն Ցունդաեի հետ շատ մտերիմ է։ Նա այն եզակի մարդկանցից է, ում Ցունադեն ամբողջությամբ վստահում է։ Ի տարբերություն Հինգերորդ Հոկագեի, Շիզունեն շատ հավասարակշռված, գործնական և ռացիոնալ անձնավորություն է։ Արդյունքում, նա միշտ բարկանում էր իր խաղամոլ ուսուցչուհու վրա, նրա դրամական կորուստների և անիմաստ վատնումների համար։ Շիզունեն իր սենսեյի ամեն իռացիոնալ որոշման համար բարկանում է, մանավանդ եթե դրանք մեծ խաղադրույքներին են վերաբերում։ Շիզունեն նաև հոգ է տանում Հինգերորդ Հոկագերի սիրելի խոզի՝ Տոն-Տոնի մասին։
Շիզունեն մարտում հաճախ է օգտագործում թույնի վրա հիմնված, «Թույնի մարախուղ»-ի (, «Դոկուգիրի») նման տեխնիկաներ, որոնց օգնությամբ կարողանում է բերանից թունավոր գազ արտաշնչել։ Օգտագործում է նաև թունավոր ասեղներ։ Անիմեում նկատվել է, որ Շիզունեն հակառակորդին խոցում է բերանից դուրս եկող ասեղներով (Բերանի գաղտնի ասեղների ջուցու (, «ֆուկումիկուտու հարու»)) կամ օգտագործում է դաստակի վրա հարմարեցված սարքը, որպեսզի «Պատրաստի ասեղների գրոհ» (, «սիկոմիսինդան») տեխնիկայով խոցի հակառակորդին։ Մի անգամ Շիզունեն պատրաստ էր զոհել իր կյանքը կանգնեցնելու համար իր ուսուցչուհուն, ով պատրաստվում էր օգնել Օրոչիմարուին։ Մահացել է Փեյնի հարձակման ժամանակ, սակայն, հետո Նագատոն նրան, ինչպես և Կոնոհայի զոհված բոլոր բնակիչերի վերակենդանացրել է։
Չոջուրո
Չոջուրո, Գաղտնի Մրախուղի գյուղի Յոթ սուսերակիրներից մեկը։ Արտաքինով տարբերվում է մնացած սուսակիրներից, որոնցից էին Կիսամեն և Զաբուզան։ Նա բարձրահասկ չէ և առաջին հայացքից ոչ այքան հաղթանդամ։ Ունի կարճ մազեր և մի փոքր կուզ։ Չոջուրոյի ատամները, ինչպես Զաբուզայինն ու Կիսամեինը, սրացած են և ինչպես գիշատիչ ձկներինը, ունեն շատ վտանգավոր տեսք։ Մեջքին կրում է տերևաձև թուր՝ Հիրամեկարեին (, «տափակաձուկ»)։ Կա ևս երկու դետալ, որով նա տարբերվում է իր եղբայրներից՝ ամաչկոտություն և անիքնավստահություն։ Նա ծայրաստիճան համեստ է և Միզուկագեի մոտ իրեն շատ անինքնավստահ է պահում, քանի որ վախենում է ասել ինչ-որ սխալ բան, ինչի համար նրա վրա կբարկանա Միզուկագեի ուղեկից Աոն։
«Բորուտո» անիմեում նա Վեցերրորդ Միզուկագեն է։
Չիյո
Չիյո կամ Չիյո տատիկ (, «Չիյո բա»)(այդպես նրան անվանում էին հիմնականում Ավազի գյուղի բնակիչերը), Սասորիի տատիկը։ Եղել է թունավորումների և չակրայով խամաճիկներ կառավարելու մասնագետ։ Չիոն և նրա եղբայր Էբիզոն շատ հարգված էին իրենց գյուղում և կոչվում էին «Երևելի քույր և եղբայր» (, «Գոկյոդայ»)։ Չիյոն առավել հայտնի է շինոբիների Երրորդ համաշխարհային պատերազմի ժամանակ իր ստեղծած թույնով, որի հակաթույնը կարողանում է ստեղծել միայն բժիշկ-նինջա Ցունադեն։ Այս հանգամանքները Չիոյի մոտ նախանձ առաջացրեցին, և նա Ցունադեին սկսեց անվանել «Խխունջների արքայադուստր» (, «Նամեկուջի մուսումե»)։
Չիոյի և Սակուրայի Սասորիի դեմ մղած պայքարի ժամանակ, տատիկը օգտագործում է առաջին խամաճիկագործ Մոնձաեմոն Տիկամացուի ստեղծած տաս խամաճիկներին։ Երկարատև մարտից հետո նրանց հաջողվում է հաղթել թշնամուն։ Այն բանից հետո, երբ Կոնոհայի նինջաները վերադարձրին մահացած Գաարայի մարմինը, նա օգտագործեց իր ստեղծած ջութսուն ՝ Գարային իր կյանքի գնով վերակենդանացնելու համար ։
Հետագայում Յակուշի Կաբուտոն վերակենդանացնում է Չիոյին՝ շինոբիների Չորրորդ համաշխարհային պատերազմում շինոբիների համախմբված ուժերի դեմ օգտագործելու համար ։ Էդո Տենսեյի չեղարկումից հետո նա վերդառնում է անդրշիրիմյան աշխարհ։
Ջիրայա
Ջիրայա, «Նարուտո»-ի գլխավոր հերոսներից մեկը, ով գլխավոր հերոս՝ Նարուտոյի ուսուցիչն էր։ Նրա գլխակապի Կանջին նշանակում է «յուղ» (, աբուռա), ինչը հավանաբարօգտագրոծվում էր բժշկական կամ դոդշների հետ համատեղ հարձակման ժամանակ օտագործելու նպատակով։
Փոքր ժամանակ անհաջող ջութսույի արդյունքում նա հայտնվում է Մյոբոկուում՝ վայր որտեղ ապրում էին իմաստուն և հզոր դոդոշներ։ Դոդոշներից ամենատարեցը Ջիրայայի համար գուշակություն է անում և ասում, որ նա ունենալու է մի աշակերտ, ով հիմնովին փոխելու է շինոբիների աշխարհը, իսկ ինքը՝ Ջիրայան սկսելու է գրքրե գրել։ Բացի Կոնոհայում մարզումներից, Ջիրայան մարզվում էր նաև երկու իմաստուն դոդոշների՝ Սիմայի և ֆուկասակուի հետ, ովքեր նրան կարողանում են սովորեցնել իրենց ամենահզոր տեխնիկան և դարձնել ամենահզոր նինջաներից մեկը ։
Այնուամենայնիվ աշխարհի հավասարակշռությունը խախտվում է և սկսվում պատերազմ՝ լեցուն հարազատներից կորցրած մարդկանց արցունքներով։ Երրորդ Հոկագեի նախկին աշակերտները՝ Ջիրայան, Օրոչօմարուն և Ցունադեն՝ ողջ մնալով Անձրևի գյուղի առաջնորդ՝ Խանզոյի դեմ ծանր մարտից հետո, հայտնի են դառնում որպես «Երեք լեգենդար նինջաներ» կամ ուղղակի «Սաննիններ»։ Կռվի վայրերով ափզռելու ժամանակ Սաննինները հանդիպում են երեք որբացած երեխաների՝ Նագատոյին, Յահիկոյին և Կոնանին։ Օրոչիմարուն առաջարկում է սպանել նրանց, ասելով որ այդպես նրանց համար ավելի լավ կլինի։ Սակայն Ջիրայան որոշում է վերցնել նրանց իր հետ և մարզել նրանց։ Երբ մի անգամ Նագատոյի վրա հարձակվում են մի քանի նինջաներ, նա կարողանում է միանգամից սպանել նրանց։ Հենց այդ ժամանակ էլ Ջիրայան առաջին անգամ տեսնում է տղայի լեգենդար աքերը՝ րինեգանը։ Մի քանի տարի անց երբ Ջիրայան ավարտում է իր առաջին գիրքը՝ «Անվախ շինոբի պատմություն»-ը, Ջիրայան թողնում է արդեն երիտասարդ նինջաներին և հեռանում։
Պատերազմի ավարտվից հետո Ջիրայան որոշ ժամանակով վերադառնում է Կոնոհա և դառնում Մինատո Նամիկաձեի և երկու այլ գենինների ուսոցիչը, որոնց անուններ հայտնի չեն։ Օրոչիմարուի կատարած հանցագործության բացահայտումից հետո, Օրոչիմարուն լքում է գյուղը։ Ջիրայան նույնպես լքում է գյուղը՝ իր նախկին ընկերոջը՝ Օրոչիմարուին հետևելու նպատակով։ Աշխարհով մեկ ճանապարհորդելու ժամանակ նա սկսում է գրքեր գրել չափահաս մարդկանց համար, որոնցից ամենահայտնի «Դրախտային խաղեր» գրքի երեք հատորները դառնում են Հատակե Կակաշիի ամենաիրելի գրքերը։
Չունինի քննությունների ժամանակ նա պատահականորեն հանդիպում է Նարուտոյին։ Ջիրայան հեռացնում է Օրոչիմարույի դրած կնիքը, որը արգելաակում էր Չորրորդ Հոկագեի դրած կնիքը և չէր թողնում Նարուտոյին կենտրոնանալ, և տղային սովորցնում է չակրային կաավարում։ Նաև Նարուտոյին թույլ է տալիս դոդոշների հետ կնքել համաձայնագիր, որպեսզի նա էլ կարողանա օգտագործել դոդոշներին մարտի ժամանակ։ Օրոչիմարուի կողմից Երրորդ Հոկագեի սպանությունից հետո Ջիրայային առաջարկում ղեկավարել գյուղը, սակայն նա մերժում է այդ առաջարկը, պատճառաբանելով, որ կա ավելի արժանավոր նինջա այդ պաշտոնի համար։ Նա առաջադրում է Ցունադեին թեկնածությունը։ Ցունադեին որոնելու ուղևորույանը նա իր հետ է վերցնում Նարուտոյին՝ նրան մի քանի նոր տեխնիկաներ, այդ թվում նաև Ռանսենգանը, սովորեցնելու նպատակով։ Ուղևորության ժամանակ Նարուտոն նկատում է Ջիրայայի գռեհիկ և այլասերված սովորությունները։ Ջիրայան ոչ միայն շատ ժամանակ էր անցկացնում տարբեր աղջիկներ հետ, այլև գաղտնի նրանց էր նայում երբ նրանք գտնվում էի բաղնիքներում կամ այլ վայրերում։ Ժամանակին Ցունադեն՝ հայտնաբերելով Ջիրայային նման անպարկեշտ արարք կատարելիս, դաժանորեն ծեծել է նրան վնասելով Ջիրայայի ներքին օրգաններն ու կետրելով նրա վեց կողոսկրերն ու երկու ձեռքերը։
Անիմեի երկրորդ մասում Ջիրայան երկարտև հետաքննությունից հետո հայտնաբերում է Ակացուկիի առաջնորդ Փեյնի ապաստանը և որոշում է մեկնել այնտեղ՝ Անձրը գյուղ։ Սակայն, երբ նա տեսնում է Փեյնին շատ է զարմանում, քանի որ նա ուներ Յահիկոյի տեսքը և Նագատոյի աչքերը՝ րինեգանը։ Նրանց մարտի ժամանակ հայտնվում են Յահիկոյի նման կարմրահեր և Րինեգանով ևս հինգ նինջաներ, սակայն նրանցից ոչ մեկն էլ Նագատոն չէր։ Չնայած որ Ջիրայան օգտագործեց Ճգնավորի ռեժիմը և կանչեց Սիմայի և Ֆուկասակուին, Փեյնին հաջողվում մահացու վիրավորել Ջիրայային, սակայն վերջինս Ֆուկասակուի մեջքին հասցնում է թողնել կոդավորված ուղեր Նարուտոյի համար։ Ջիրայան մահանալուց առաջ հասկանում է, որ նինջան, ում մասին գուշակել էր իմաստուն դոշդեշը, Նարուտոն է։ Եվ վերջին անգամ ժպտալով նա մտածեց անուն իր նոր, այդպես էլ ավարտված գրքի համար՝ «Նարուտո Ուզումակիի պատմությունը»։
Ջիրայան մարտում օգտագործում է կրակի և հողի տարրերը և Ճգնավորի ռեժիմը, ինչպես նաև դեդեշների հետ կապված այլ տեխնիկաներ։ Ռասենգան տեխնիկան սովորել է Մինատոյից։
Կաբուտո Յակուշին նշում է որ ցանկացել է Էդո Տենսեյի օգնությամբ վերակենդանացնել նաև Շիսուի Ոչիհային և Ջիրայային, սակայն չի կարողացել գտնել վերջիններիս ԴՆԹները, քանի որ նրանց մարմինները հանգչում են օվկիանոսի խորքերում։
Ըստ մանգայի Ջիրայայի հասակը 191,2 սանտիմետր է, իսկ քաշը՝87,5 կիլոգրամ։
Ռիկուդո-սեննին
Մանգայում կատարվող հիմնական գործողություններից մոտ մեկ հազարամյակ առաջ Հագարոման իր մեջ է բանտարկում Տասը պոչանի հրեշին՝ դառնալով առաջին ջինջուրիկին։ Հասկանալով որ իր մահից հետո հրեշը ազատվելու է, նա իր մահից առաջ Տասը պոչանի հրեշին բաժանում 9 պոչավոր գազանների (բիջուների), իսկ Ջյուբիի մարմինը կնքում Լուսնի վրա։ Ըստ լեգենդի Հագարոման ուներ երկու որդի․ ավագ եղբայրը ուներ «աչքի ուժ», իսկ կրտսերը՝ «ոգեղեն էներգիա»։ Մահվանից առաջ Ռիկուդոն որես իրենց իրաահաջորդ ընտրում է կրտսեր եղբորը, ինչից հետո եղբայների հաջորդները Ուչիհաներն ու Սենջուները, շարունակ կռվում են միմյանց դեմ։
Հագարոմայի օգտագործած զենքերից էի հետևյալները ː
Ռոք Լի
Ռոք Լի, «Նարուտո»-ի ամենաաշխատասեր կերպարներից մեկը։ Մանուկ հասակում Լիին, իր շարունակական մարզումների շնորհիվ, նկատել է նրա ապագա ուսուցիչ Մայթո Գայը։ Ջոնինը գնահատել է տղայի ջանքերը և սկսել է տղային ձեռնամարտ (թայջուցու) սովորեցնել։ Լին չի տիրապետում նինջոցուի և գենջոցուի։